Luis Antonio Tagle

Luis Antonio Gokim Tagle, Chito (1957ko ekainaren 21 - ) Eliza Katolikoaren filipinar prelatu bat da, gaur egun Ebanjelizaziorako Dikasterioaren Lehen Ebanjelizazio Ataleko Pro-Prefektu gisa diharduena 2022ko ekainaren 5etik, eta Konsakratutako Erlijiosoentzako Komisio Interdikasterialaren Presidente gisa 2019ko abenduaren 8tik. Aurretik Manilako 32. artzapezpikua izan zen 2011tik 2020ra. Gaur egun, Tagle San Felice da Cantalice a Centocelle (pro hac vice) Gotzain Kardinala da, eta Federazio Bibliko Katolikoko Presidentea, Urbaniar Unibertsitate Ponfitifioko Kantziler Handia eta Kuria Erromatarreko hainbat departamentu eta dikasteriotako kidea ere bada.

«Frantzisko asiarra» ezizenez ezaguna, Eliza katolikoaren hegal aurrerakoiaren ordezkaritzat hartzen da sarritan. Tagle dibortziatutako eta berriro ezkondutako katolikoei kasuz kasu Komunio Sakratua jasotzen uztearen alde dago, katoliko homosexualak onartzeko deia egin du eta Vatikanoaren eta Txinaren arteko 2018ko akordioa babesten du, Aita Santuari Txinako Alderdi Komunistak onartutako apezpikuak izendatzea eta betoa jartzea ahalbidetzen diona. Etorkinen babesaren alde egin du Taglek, eta errefuxiatuak mendebaldeko nazioen barruan birkokatzeko programetan kristauei lehentasunezko tratua ematea kritikatu du, diskriminazioaren parekoa dela argudiatuta. Frantzisko hil zenetik, Tagle papabile gisa hartzen zen, 2025eko aita santuaren konklabean Aita Santu izateko hautagai nagusietako bat.

 Erreferentziak 

 Kanpo estekak 

Kategoria:Filipinetako kardinalak
Kategoria:Joan Paulo II.ak izendatutako apezpikuak
Kategoria:Benedikto XVI.ak sortutako kardinalak
Kategoria:Kuria Erromatarreko ofizialak
Kategoria:Manilarrak
Kategoria:Jerusalemgo Hilobi Santuaren ordeneko kideak